PolyAgent/wiki_georgian_en_parallel_20231101 huggingface dataset:
ალეკო ელისაშვილი

ალეკო ელისაშვილი
ალექსანდრე (ალეკო) ელისაშვილი (დ. 17 იანვარი, 1978, თბილისი) — თბილისზე მზრუნველთა გაერთიანება „ტფილისის ჰამქარის“ დამფუძნებელი, ქართველი ჟურნალისტი, პოლიტიკოსი, საბურთალოს დამოუკიდებელი დეპუტატი თბილისის საკრებულოში (ყოფილი). მონაწილეობდა თბილისის მერის 2017 წლის არჩევნებში. პოლიტიკური პარტია „მოქალაქეები“-ს ლიდერი. საქართველოს მე-10 მოწვევის პარლამენტის წევრი 2020 წლიდან.
ბიოგრაფია
ალექსანდრე ელისაშვილი დაიბადა თბილისში. პოლიტოლოგიის მიმართულებით თბილისის ივანე ჯავახიშვილის სახელობის სახელმწიფო უნივერსიტეტის დასრულების შემდეგ 1996 წლიდან ეწევა ჟურნალისტურ საქმიანობას „დილის გაზეთსა“ და „მერიდიანი 44“-ში. 1998 წლიდან იყო პროგრამა „ალიონის“ წამყვანი, მოგვიანებით მუშაობდა სახელმწიფო რადიოს I არხისა და რადიო „ორი“-ს საინფორმაციო პროგრამების და „პიკის საათი“-ს წამყვანად, ასევე იყო რადიო „იმედი“-ს საინფორმაციო პროგრამის კორესპონდენტი.
ჟურნალისტური საქმიანობა
2004–2007 წლებში მუშაობდა „მეცხრე არხი“-ს საინფორმაციო კორესპონდენტად, მოგვიანებით, 2004–2007 წლებში - რადიო „თავისუფლება“-ს ჟურნალისტად. 2006–2012 წლებში ასრულებდა თბილისზე მზრუნველთა გაერთიანება „ტფილისის ჰამქრი“-ს თავმჯდომარის უფლება-მოვალეობებს. 2007–2009 წლებში იყო ტელევიზია „მაესტრო“-ს ჟურნალისტი. 2008–2014 წლებში იყო ტელევიზია „კავკასიას“ ჟურნალისტი.
შეწყალების სახელმწიფო კომისიის თავმჯდომარე
2014 წლის ნოემბრიდან 2015 წლის აპრილამდე მსახურობდა შეწყალების კომისიის თავმჯდომარედ. შეწყალების კომისიის თავმჯდომარის პოსტზე მან ელენე თევდორაძე შეცვალა.
დამოუკიდებელი მაჟორიტარი
2014 წლის 15 ივნისიდან იყო თბილისის საკრებულოს დამოუკიდებელი დეპუტატი, ცენტრალური საბურთალოს მაჟორიტარი დეპუტატი. 2017 წლის 2 ოქტომბერს ალეკო ელისაშვილმა საკრებულო დატოვა, რაც სამი დღით ადრე საკრებულოში მიღებულ საკამათო გადაწყვეტილებას უკავშირდებოდა. საკრებულოს მიერ მიღებული გადაწყვეტილების თანახმად, ექსპრემიერ ბიძინა ივანიშვილის კომპანიას თბილისში ორი მიწის ნაკვეთი გადაეცემა. საკრებულოს დატოვებისკენ ელისაშვილი სხვა ოპოზიციონერ კოლეგებსაც მოუწოდებდა.
შემდგომი პოლიტიკური კარიერა
მონაწილეობას იღებდა თბილისის მერის 2017 წლის არჩევნებში, სადაც ხმათა 17,49% მიიღო და მეორე ადგილი დაიკავა. 2020 წლის 4 აგვისტოს ახალი პარტია — „მოქალაქეები“ წარადგინა.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ალეკო ელისაშვილი — მოქალაქეები“.
ომი უკრაინაში
2022 წლის 13 მარტს ელისაშვილმა საკუთარ სოციალურ ქსელში განაცხადა, რომ უკრაინაში იმყოფება და მოხალისე მებრძოლთა უცხოურ ლეგიონს შეუერთდა.
რესურსები ინტერნეტში
სქოლიო
შეწყალების კომისიის თავმჯდომარეები
დაბადებული 1978
დაბადებული 17 იანვარი
საქართველოს X მოწვევის პარლამენტის წევრები
თბილისში დაბადებულები
ადვენტისტები

ადვენტისტები
ადვენტიზმი (მოსვლა) — ქრისტიანობის რამდენიმე პროტესტანტული მიმდინარეობის ერთობლივი სახელწოდება, რომლებსაც აერთიანებს იესო ქრისტეს მეორედ მოსვლის სიახლოვის რწმენა.
ადვენტიზმი, როგორც რელიგიური მოძრაობა, დაფუძნებულია ქრისტიანობაში არსებულ ესქატოლიგიურ მოლოდინებზე და უშუალოდ წარმოიქმნა ამერიკის შეერთებულ შტატებში XIX საუკუნის დასაწყისში პროტესტანტებს შორის რელიგიური გამოღვიძების (მეორე დიდი გამოღვიძება) შედეგად. ბაპტისტმა ფერმერმა და მქადაგებელმა უილიამ მილერმა ბიბლიის წინასწარმეტყველებების (კერძოდ, დანიელ წინასწარმეტყველის წიგნის მე-8 თავის მე-14 მუხლის) გამოკვლევის შედეგად დაასკვნა, რომ ქრისტეს მეორედ მოსვლა მოხდებოდა 1843-1844 წლებში. 1830-იანი წლების დასაწყისში მან გამოაქვეყნა სტატიები თავისი გამოთვლების შესახებ, რასაც მოყვა დიდი გამოხმაურება სხვადასხვა რელიგიურ წრეებში. აშშ-ში დაახლოებით 50-100 ათასი ადამიანი მხარს უჭერდა მილერის წინასწარმეტყველებას ქრისტეს მეორედ მოსვლის შესახებ. მოლოდინი დასრულდა 1844 წლის 22 ოქტომბერს (განკითხვის დღეს ებრაული კალენდრის მიხედვით) დიდი იმედგაცრუებით, რომლის შემდეგ ადვენტიზმი მიატოვა მრავალმა ადამიანმა. დარჩენილი ადვენტისტებიდან უმეტესობამ უარყო ამ თარიღის რაიმე წინასწარმეტყველური (ბიბლიური) მნიშვნელობა, თუმცა მათ მაინც სწამდათ ქრისტეს მეორედ მოსვლის სიახლოვე. რაღაც ნაწილს, ვინც ეთანხმებოდა მილერის გათვლების სისწორეს, სწამდათ, რომ ქრისტე მოვიდა, მაგრამ არა პირდაპირი გაგებით, არამედ „სულიერად“. ხოლო ადვენტისტთა პატარა უმცირესობა მიიჩნევდა, რომ რაღაც მნიშვნელოვანი მოხდა 1844 წლის 22 ოქტომბერს, მაგრამ ნაწინასწარმეტყველები მოვლენა (საწმიდრის გაწმენდა) იყო არასწორად ახსნილი. ეს უმცირესი ჯგუფი განვითარდა და საბოლოოდ 1863 წელს ორგანიზაციულად ჩამოყალიბდა როგორც მეშვიდე დღის ადვენტისტთა ეკლესია, რომელიც დღესდღეობით წარმოადგენს ადვენტისტებს შორის ყველაზე მრავალრიცხოვან მიმდინარეობას. სახელწოდების პირველი ნაწილი — „მეშვიდე დღის“ — გულისხმობს შაბათი დღის საუფლო დღედ აღიარებას მეოთხე მცნების თანახმად (გამოსვლა 20:8-11).
ლიტერატურა
Global Christianity. A Report on the Size and Distribution of the World's Christian Population. December 2011. Pew Research Center's Forum on Religion and Public Life. Page 70
Григоренко А. Ю. Эсхатология, милленаризм, адвентизм: история и современность. Философско-религиоведческие очерки. — СПб.: Европейский Дом, 2004. — 392 с. — 3000 экз. — ISBN 5-8015-0174-6
რელიგიები საქართველოში. საქართველოს სახალხო დამცველთან არსებული ტოლერანტობის ცენტრი. თბილისი 2008. - ISSN 1987-684X, ISBN 978-9941-0-0901-3
რესურსები ინტერნეტში
ადვენტისტები — ბრიტანიკა
ქრისტიანობა
პროტესტანტიზმი
სანტა-კრუსის კუნძულები

სანტა-კრუსის კუნძულები — კუნძულების ჯგუფი წყნარი ოკეანის დასავლეთ ნაწილში. ადმინისტრაციულად შედის მელანეზიური სახელმწიფო სოლომონის კუნძულების ტემოტუს პროვინციის შემადგენლობაში.
გეოგრაფია
კუნძულები მდებარეობენ დაახლოებით 400 კმ-ით სამხრეთ-აღმოსავლეთით სოლომონის არქიპელაგიდან.
სანტა-კრუსის კუნძულების ასაკი, რომელიც ჩამოყალიბდა ავსტრალიის და წყნარი ოკეანის ფილაქნების შეჯახების შედეგად, აჭარბებს 5 მილიონ წელს. გეოლოგიურად კუნძულები შედგება კირქვისაგან და ვულკანური ტუფისაგან. კუნძულების უმაღლესი წერტილი ზღვის დონიდან მდებარეობს კუნძულ ვანიკოროზე (924 მეტრი).
კუნძულების ხმელეთის საერთო ფართობი შეადგენს 747 კმ²-ს. ყველაზე დიდი კუნძულებია:
ვანიკორო (ფართობი 173,2 კმ², მოსახლეობის რაოდენობა — დაახლოებით 800 ადამიანი);
ნენდო (ფართობი 505,5 კმ², უმაღლესი წერტილი — 549 მეტრი, მოსახლეობის რაოდენობა — დაახლოებით 5000 ადამიანი);
უტუპუა (ფართობი 69 კმ², უმაღლესი წერტილი — 380 მეტრი, მოსახლეობის რაოდენობა — დაახლოებით 300 ადამიანი);
ტინაკულა, (ფართობი 8 კმ²);
დაფის კუნძულები, (ფართობი 14 კმ²);
რიფის კუნძულები, (ფართობი 29 კმ²);
ტიკოპია, (ფართობი 5 კმ²);
ანუტა, (ფართობი 0,37 კმ²);
ფატუტაკა, (ფართობი 0,18 კმ²).
სანტა-კრუსის კუნძულების ყველაზე დიდი ქალაქია — ლატა, რომელიც მდებარეობს კუნძულ ნენდოზე და ტემოტუს პროვინციის ადმინისტრციული ცენტრია.
ისტორია
სანტა-კრუსის კუნძულები 1595 წელს აღმოაჩინა ალვარო მენდანია დე ნეირამ მისი მეორე წყნაროკეანური ექსპედიციის დროს.
მეორე მსოფლიო ომის დროს, 1942 წელს გაიმართა საჰაერო ბრძოლები სანტა-კრუსის კუნძულებთან იაპონიის საიმპერატორო ფლოტსა და აშშ-ის ფლოტს შორის.
სქოლიო
სოლომონის კუნძულების კუნძულები
წყნარი ოკეანის კუნძულები
ოკეანეთის კუნძულები
ეხო მასკვი

ეხო მასკვი — რადიოსადგური რუსეთში. მაუწყებლობდა რუსეთის ბევრ ქალაქში, ზოგიერთ ყოფილ საბჭოთა რესპუბლიკაში (ადგილობრივ რადიოსადგურებთან პარტნიორობის გზით) და ინტერნეტის საშუალებით. მისი არსებობის მანძილზე ერთადერთი მთავარი რედაქტორი იყო ალექსეი ვენედიქტოვი. საკუთარი არსებობის განმავლობაში ორჯერ გაითიშა: პირველად, 1991 წელს, რუსეთში გადატრიალების მცდელობის დროს და მეორედ, უკრაინაში რუსეთის შეჭრის დროს 2022 წელს.
2022 წლის 1 მარტს როსკომნადზორმა რადიო ეთერიდან გათიშა უკრაინაში რუსეთის შეჭრის გაშუქების გამო. 3 მარტს დირექტორთა საბჭომ მხარი დაუჭირა სადგურის დახურვის (ლიკვიდაციის) გადაწყვეტილებას. გაუქმების შემდეგ რადიოს სიხშირე რუსეთის სახელმწიფო პროპაგანდისტულ სადგურ Sputnik-ს გადაეცა.
ეხო მასკვი საერთაშორისო ყურადღების ცენტრში პირველად რუსეთში 1991 წლის გადატრიალების მცდელობის დროს მოექცა. ეს იყო ერთ-ერთი იმ რამდენიმე საინფორმაციო წყაროებიდან, რომელიც საგანგებო მდგომარეობის სახელმწიფო კომიტეტის (გკჩპ) წინააღმდეგ საუბრობდა. კომიტეტის დადგენილება ნომერი 3 იყო რადიოს მაუწყებლობის შეჩერების შესახებ. ამ დადგენილებას რადიოს ჟურნალისტები ყველაზე მნიშვნელოვან „სახელმწიფო ჯილდოდ“ მიიჩნევდნენ. მთავარი რედაქტორის, ალექსეი ვენედიქტოვის თქმით, სსრკ-ის სახელმწიფო უშიშროების კომიტეტის ჯგუფმა ალფა რამდენჯერმე სცადა რადიოს ტრანსმიტერზე წვდომა შეეწყვიტა, მაგრამ რადიოს თანამშრომლებმა მოახერხეს სატელეფონო ხაზზე გადასვლა და გააგრძელეს მაუწყებლობა. „ეხო მასკვის“ არსებობის პირველივე დღიდან ერთ წესს იცავდა: „მოვლენებთან დაკავშირებით ყველა მნიშვნელოვანი თვალსაზრისი უნდა იყოს წარმოდგენილი“. ჟურნალისტები რადიოს ხუმრობით „მოსკოვის ყურს“ ეძახდნენ.
2022 წლის 1 მარტს რუსეთის გენერალურმა პროკურატურამ მიმართა როსკომნადზორს ეხო მასკვისა და დოჟდის გათიშვის მოთხოვნით რუსეთის უკრაინაში შეჭრის გაშუქების გამო. იმავე დღეს „ეხო მასკვი“ 1991 წლის შემდეგ მეორედ გაითიშა.
3 მარტს დირექტორთა საბჭომ მხარი დაუჭირა სადგურის დახურვას (ლიკვიდაციას).
სქოლიო
რუსეთის საინფორმაციო სააგენტოები
ევროპის საფეხბურთო ჩემპიონატი 1968

ევროპის საფეხბურთო ჩემპიონატი 1968 — უეფა-ს მიერ ჩატარებული რიგით მესამე საფეხბურთო ჩემპიონატი. ჩატარდა იტალიაში 5 ივნისიდან 10 ივნისამდე. გაიმარჯვა იტალიის ნაკრებმა, რომელმაც ფინალში იუგოსლავია დაამარცხა.
კვალიფიკაცია
საკვალიფიკაციო ეტაპი მიმდინარეობდა 1966 წლის 7 სექტემბრიდან 1968 წლის 11 მაისამდე.
შედეგები
ბადე
რესურსები ინტერნეტში
ევროპის საფეხბურთო ჩემპიონატი 1968 RSSSF-ზე.
სქოლიო
1968
1968 წელი ფეხბურთში
საბა (გიგიბერია)

საბა (გიგიბერია)
მიტროპოლიტი საბა (ერისკაცობაში — ზაზა როინის ძე გიგიბერია; დ. 28 სექტემბერი, 1966, სენაკი, საქართველო) — ხონისა და სამტრედიის ეპარქიის მიტროპოლიტი. რელიგიური ტურიზმის (სამომლოცველო) დეპარტამენტის თავმჯდომარე.
მეუფე საბამ 1991 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1990 წლიდან 1992 წლამდე სწავლობდა ახალციხის სასულიერო სემინარიაში. 1991 წლის 14 ივნისის კი, ბერად აღიკვეცა. დიაკვნად 1992 წლის 12 იანვარს აკურთხეს, ხოლო მღვდლად - 1992 წლის 4 ოქტომბერს. 1994 წლის 25 ივნისს იღუმენის ხარისხში აიყვანეს, ხოლო არქიმანდრიტობა 1994 წლის 26 ოქტომბერს ებოძა. 1996 წლის 3 ნოემბერს ეპისკოპოსად დაასხეს ხელი. 2003 წლის 14 სექტემბერს კი ხონის მთავარეპისკოპოსი გახდა. 1997-2004 წლებში საქართველოს საპატრიარქოს საფინანსო-ეკონომიური განყოფილების თავმჯდომარე იყო, ხოლო 2004 წლის მაისიდან საქართველოს საპატრიარქოს გამწვანებისა და ეკოლოგიის დეპარტამენტის თავმჯდომარე. 2008 წლის 24 აპრილს ებოძა მიტროპოლიტის ხარისხი.
კათედრა ხონში, რეზიდენცია ხონსა და სამტრედიაში
ანგელოზის დღე — 5 დეკემბერი (18).
იხილეთ აგრეთვე
საქართველოს ეკლესიის წმინდა სინოდი
რესურსები ინტერნეტში
ხონისა და სამტრედიის მიტროპოლიტი საბა
დაბადებული 1966
ქართველი ეპისკოპოსები
დაბადებული 28 სექტემბერი
ვერხვი

ვერხვი — დიდი ზომის ფოთოლმცვივანი ორსახლიანი ხეების გვარი ტირიფისებრთა ოჯახისა. ყვავის ადრე გაზაფხულზე, ფოთლების გაშლამდე, ზოგიერთი — ფოთლების გამოტანასთან ერთად. ერთსა და იმავე ხეს სხვადასხვა ტოტზე სხვადასხვა ფორმის ფოთოლი ასხია. ნაყოფი კოლოფია.
ვერხვი მრავლდება თესლით, ძირკვის ამონაყარით, ზოგჯერ ფესვის ნაბარტყით. სწრაფმზარდია, ხარობს კარგად დრენირებულ, ტენიან ნიადაგზე, თუმცა გაშენება თითქმის ყველანაირ ნიადაგზე შეიძლება. ზოგი სახეობა მარილგამძლეა და ხანგრძლივი დატბორვისაგან ნაკლებად ზიანდება, დაჭაობებას ვერ იტანს. სინათლის მოყვარულია, ქარგამძლე, ფართოდ იყენებენ გასამწვანებლად.
იზრდება მთისა და მდინარისპირა ტყეებში. აქვს თეთრი, მსუბუქი და რბილი მერქანი, რომელსაც ქაღალდის, ასანთისა და საფანერო წარმოებაში, აგრეთვე ლატნებისა და სარების დასამზადებლად, ზოგჯერ საშენ მასალად. ქერქი შეიცავს მთრიმლავ და საღებავ ნივთიერებებს, ზოგი სახეობის სურნელოვანი კვირტები — ძვირფას ეთეროვან ზეთებს.
ცნობილია 100-ზე მეტი სახეობა, მათგან ბევრი კულტივირებულია. ჩვენში მთისა და ჭალის ტყეებში ვერხვის 8 სახეობა იზრდება: ტურანგი (Populus euphratica), თეთრი ხვალო (Populus alba), ჭალის ვერხვი (Populus canescens), მთრთოლავი ვერხვი (Populus tremula) და ოფი (Populus nigra), მ. შ. ოფი, თეთრი ხვალო და მთრთოლავი ვერხვი კულტივირებულიცაა. ინტროდუცირებული სახეობებიდან უფრო ფართოდაა მოშენებული პირამიდული ვერხვი (Populus pyramidalis), კანადური ვერხვი (Populus deltoides) და სხვა.
ლიტერატურა
ტირიფისებრნი
უაილიოს რაიონი

უაილიოს რაიონი — რაიონი პერუში, აპურიმაკის რეგიონის აიმარაესის პროვინციაში. მდებარეობს ზღვის დონიდან 3139 მეტრზე. 2007 წლის მონაცემებით, მოსახლეობა 634 ადამიანს შეადგენდა, სიმჭიდროვე 8.7 ადამიანი კმ²-ზე. ფართობი 72.89 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აპურიმაკის რეგიონის რაიონები
აიმარაესის პროვინციის რაიონები
გრდემლი (ჟურნალი)

გრდემლი (ჟურნალი)
„გრდემლი“ — ქართული ლიტერატურული სურათებიანი ჟურნალი; გამოდიოდა 1923 წელს თბილისში ორ კვირაში ერთხელ. გამოიცა შვიდი ნომერი. ჟურნალში იბეჭდებოდა ორიგინალური და ტარგმნილი მხატვრული ნაწარმოებები, წერილები, კრიტიკა, ბიბლიოგრაფია და სხვა. თანამშრომლობდნენ დ. კლდიაშვილი, ს. ჩიქოვანი, ა. მაშაშვილი, ი. ვაკელი, პ. სამსონიძე, შ. კარმელი და სხვა. რედაქტორი — პ. საყვარელიძე, გამოსცემდა საქართველოს კპ (ბ) ცენტრალური კომიტეტი და საქართველოს პროფკავშირთა საბჭო. ტირაჟი 3000.
ლიტერატურა
საქართველოს ჟურნალები
ქართულენოვანი ჟურნალები
ლიტერატურული ჟურნალები
იგუარასუ

იგუარასუ — მუნიციპალიტეტი ბრაზილიაში, პარანის შტატში; მდებარეობს ზღვის დონიდან - მეტრზე. მიეკუთვნება ჩრდილო-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ ასტორგის შემადგენლობაში.
2010 წლის მონაცემებით, მოსახლეობა 3 982 ადამიანს შეადგენდა, მოსახლეობის სიმჭიდროვე 24.14 კმ²-ზე. ფართობი 164 983 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
სერხიო ესკუდერო

სერხიო ესკუდერო პალომო (დ. 2 სექტემბერი, 1989; ვალიადოლიდი, კასტილია და ლეონი) — ესპანელი ფეხბურთელი, საფეხბურთო კლუბ „სევილიის“ მარცხენა მცველი.
2007 წელს შეუერთდა „რეალ მურსიას“, პირველ სეზონში თამაშობდა კლუბის B გუნდში, სეგუნდა დივიზიონში. 2009 წლის 13 ივნისს შედგა მისი დებიუტი მთავარ გუნდში.
2010 წლის ზაფხულში, 20 წლის ესკუდერომ კონტრაქტი გააფორმა გერმანულ „შალკე 04-თან“. 2012-13 წლების სეზონის მეორე ნახევარში იჯარის წესით ირიცხებოდა „ხეტაფეში“, სეზონის დასრულების შემდეგ, 1,5 მილიონი ევროს სანაცვლოდ „ხეტაფემ“ მისი კონტრაქტი გამოისყიდა. 2015 წლის ზაფხულის სატრანსფერო ფანჯრისას შეუერთდა „სევილიას“ და ახალ კლუბთან ერთად შეძლო ევროპის ლიგის ჩემპიონობის მოპოვება.
ტიტულები
საკლუბო
შალკე 04
გერმანიის თასის მფლობელი: 2010/11
გერმანიის სუპერთასის მფლობელი: 2011
სევილია
ევროპის ლიგის გამარჯვებული: 2015/16, 2019/20
რესურსები ინტერნეტში
პროფილი Transfermarkt-ზე
პროფილი Soccerway-ზე
სქოლიო
დაბადებული 1989
ესპანელი ფეხბურთელები
შალკე 04-ის ფეხბურთელები
გერმანიის ბუნდესლიგის ფეხბურთელები
სევილიის ფეხბურთელები
ხეტაფეს ფეხბურთელები
ესპანეთის პრიმერა დივიზიონის ფეხბურთელები
დაბადებული 2 სექტემბერი
ლემიქავე

ლემიქავე — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. აბედათის თემი (სოფლები: აბედათი, ლემიქავე, ლექაჯაიე, ჯოლევი), მდებარეობს ოდიშის ვაკეზე, მდინარე ტეხურის მარცხენა მხარეს. ზღვის დონიდან 180 მ, მარტვილიდან 14 კმ.
დემოგრაფია
2014 წლის აღწერის მონაცემებით სოფელში ცხოვრობს 424 ადამიანი.
ლიტერატურა
სქოლიო
მარტვილის მუნიციპალიტეტის სოფლები
მალულჭამიასებრნი

მალულჭამიასებრნი — მცირე ზომის ხოჭოების ოჯახი. მათი სხეულის სიგრძე 1-5 მმ აღწევს. ჩვეულებრივ ყვითელი ან მურაა. ბინადრობენ ლპობად მცენარეულ ნარჩენებში, ქერქის ქვეშ და ა. შ. ცნობილია მალულჭამიასებრთა 2500-მდე სახეობა; ყოფილ სსრკ-ში — 200-მდე. საწყობებსა და სარდაფებში ზოგჯერ დიდი რაოდენობით გვხვდება Cryptophagus aculangulus, რომელიც იკვებება საკვებ პროდუქტებზე, ორგანულ ნარჩენებსა და მკვდარ მერქანზე მოსახლე სოკოებით. მოგრძო ციცქნა (Atomaria linearus) აზიანებს ჭარხლისა და ბოლოკის აღმონაცენსა და ფესვებს.
ლიტერატურა
ხოჭოები
Camponotus rubrithorax nigrithorax

Camponotus rubrithorax nigrithorax — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
მოწამე მაქსიმე

მოწამე მაქსიმე - მართლმადიდებელი ეკლესიის წმინდანი, ხსენების დღე არის ძველი სტილით 30 აპრილი, ახალი სტილით - 13 მაისი.
წმინდა მოწამე მაქსიმეს შესახებ მხოლოდ ისაა ცნობილი, რომ ის ქრისტეს აღმსარებლობისათვის ეწამა. მრავალგვარი ტანჯვის შემდეგ მას მუცელი გამოუფატრეს.
ლიტერატურა
„წმიდანთა ცხოვრება“, ტომი II, თბილისი, 2001 წ.
IV საუკუნის ქრისტიანი წმინდანები
ანჟამბემანი

ანჟამბემანი (ფრანგ. enjambement - გადატანა) ანუ გადატანა, პოეტური გამოსახვის ხერხი. წინადადების ნაწილის გადატანა ტაეპიდან ტაეპში გამოწვეულია იმით, რომ ლექსის ინტონაციურ-ფრაზობრივი და მისი მეტრული დაყოფა არ ემთხვევა ერთმანეთს. ანჟამბემანი ხელს უწყობს ცალკეული სიტყვების გამოკვეთას, აძლიერებს მეტყველების ექსპრესიულობას, ლექსში შეაქვს სასაუბრო ინტონაცია.
ტაეპური ანჟამბემანი
ტაეპური ანჟამბემანი სხვადასხვა ხასიათისაა:
ა) ფრაზა ავსებს პირველ ტაეპს და მთავრდება მეორის დასაწყისში:
შორეული ქალის ეშხი
მოვა...მაგრამ როდის? (გ. ტაბიძე)
ბ) ფრაზა იწყება ტაეპის ბოლოს და ავსებს მეორე ტაეპს:
ბაღში გავედი... იქაც ბილიკზე
ფენილი იყო ფოთოლი რბილი. (გ. ტაბიძე)
გ) ფრაზა იწყება პირველი ტაეპის ბოლოს და მთავრდება მეორე ტაეპის დასაწყისში:
მივედი სახლში. ქორწილი
გაჩაღებულა, მღერიან. (ვაჟა-ფშაველა)
დ) იშვიათია ისეთი ანჟამბემანი,როდესაც ტაეპიდან ტაეპში გადატანილია სიტყვის ნაწილი (დამარცვლის წესით):
არაფერი! სტყუი! მაშ და-
ლალის ბეწვ-ბუსუსი...
გვერდზე რისთვის ათამაშდა?!
ჰოდა, სუ! სუ! სი-
ტყვა
არ თქვა. (ი. გრიშაშვილი)
სტროფული ანჟამბემანი
სტროფული ანჟამბემანი სხვადასხვა ხასიათისაა:
ა) მთელი სტროფის აზრობრივ-ფრაზეოლოგიური კომპოზიცია სრულდება მომდევნო სტროფის პირველ ტაეპში:
შავს ენას და შავსა გულს
აფარებენ თეთრ კბილებს
არა! გიჯობს რომ მიჰყვე
შენ იმ მამულიშვილებს.
შენ იმ მამულიშვილებს,
ქვეყნისთვის რომ ყოველდღე
ოფლში იწურებიან
და, ვით ბნელში ვარსკვლავი
ისე ჩუმად ჰქრებიან!.. (ა. წერეთელი)
ბ) მთელი სტროფი აგებულია ანჟამბემანის პრინციპზე:
ძარღვებს თანდათან
ეს უცნაური
წეწდა, არღვევდა
აურზაური.
ზღვა ხმაურობდა. (გ. ტაბიძე)
ლიტერატურული ტერმინები
Wake Up and Smell the Coffee

Wake Up and Smell the Coffee — ჯგუფ The Cranberries-ის მეხუთე ალბომი, რომელიც გამოვიდა 2001 წელს. აშშ-ში გაიყიდა მისი 170.000 ასლი.
სიმღერების სია
დამატებითი სიმღერა, Many Days, განთავსდა ჯგუფის ოფიციალურ საიტზე. მოგვიანებით ის ასევე გამოვიდა ალბომის აზიურ ვერსიებში.
ჩარტები
სერტიფიცირებები
სქოლიო
The Cranberries-ის ალბომები
2001 წლის ალბომები
ალბომები სტორმ თორგერსონის გარეკანის დიზაინით
ალბომები სტივენ სტრიტის პროდიუსერობით
MCA Records-ის ალბომები
პატარა ატენი

პატარა ატენი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში ატენის თემის ცენტრი (სოფლები: ბნავისი, გარდატენი, დეგეულა, დიდი ატენი, დრე, ზემო ქსოვრისი, იკვნევი, ოლოზი, ღვარები, ღვედრეთი, წედისი, ჭეჭელაანთუბანი, ხანდისი, ჯებირი), მდებარეობს მდინარე ტანის (მტკვრის მარჯვენა შენაკადი) ნაპირებზე. ზღვის დონიდან 710 მეტრი, გორიდან 6 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 861 ადამიანი.
ლიტერატურა
სქოლიო
გორის მუნიციპალიტეტის სოფლები
ჭლოუ (ჭლოუს თემი)

ჭლოუ (ჭლოუს თემი)
ჭლოუ (ყოფილი ლაგანია–არხუ) — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, მდინარე დუაბის (მოქვის მარჯვენა შენაკადი) მარჯვენა ნაპირზე. თემის ცენტრი (სოფლები: აიმარა, ანდროუ, არაჟპარა, აქიდრა). ზღვის დონიდან 180 მ, ოჩამჩირიდან 20 კმ.
XVII საუკუნის საბუთებში იხსენიება, როგორც თავად ჯაიანების კუთვნილი სოფელი ჭალა. როცა ამ მხარე აფხაზები დამკვიდრდნენ, ჭალას ჭლოუ ეწოდა, თუმცა სოფლის ერთ-ერთ უბანს დღემდე შემორჩა სახელი ჭალა-აიმარა. სოფელს ასევე შემორჩა უბნის სახელწოდება ნაჯაიანუ, რაც მეგრულად წარსულში ჯაიანების კუთვნილს ნიშნავს. სოფელი ჭლოუ რუსული ფორმით „ჭილოუ“ XIX საუკუნის 30-იანი წლებიდან ხშირად იხსენიება (აბრიუცკი, პ. ზუბოვი, ა. ნორდმანი), იხსენიება 1867 წლის მუჰაჯირთა სიაში. 1886 წელს ჭლოუს თემი — კოდორის უბანში, ხოლო 1923 წელს კოდორის მაზრაში შედიოდა (ჭილოვის თემი). 1949 წელს ჭლოუს სასოფლო საბჭოს ცენტრი იყო ლაგნია-არხუ (სახელწოდება აფხაზურია და ლაგანიების გორას ნიშნავს), რომელსაც 1952 წლის 19 ივლისს ჭლოუ ეწოდა. სოფლის მახლობლად დგას შუა საუკუნეების გალავანშემოვლებული ეკლესია. მის ნანგრევებში აღმოჩნდა ქართული ასომთავრული წარწერა (XVI საუკუნე), ერისთავთ-ერისთავის ოზბეგ დადიანის ეპიტაფია. ქართული ისტორიული საბუთების მიხედვით სოფელში ორი ეკლესია ყოფილა – წმ. გიორგის და ჯვარი პატიოსნის. 2008 წლიდან ოკუპირებულია რუსეთის ფედერაციის მიერ.
სქოლიო
ჭლოუს თემის სოფლები
Medkovets Municipality

Medkovets Municipality is a small municipality (obshtina) in Montana Province, Northwestern Bulgaria, located in the area of the Danubian Plain. It is named after its administrative centre - the village of Medkovets.
The municipality embraces a territory of with a population of 3,939 inhabitants, as of February 2011.
Settlements
Medkovets Municipality includes the following 5 places all of them villages:
Demography
The following table shows the change of the population during the last four decades.
Religion
According to the latest Bulgarian census of 2011, the religious composition, among those who answered the optional question on religious identification, was the following:
See also
Provinces of Bulgaria
Municipalities of Bulgaria
List of cities and towns in Bulgaria
References
External links
Info website
Municipalities in Montana Province
Doolittle (ალბომი)

Doolittle (ალბომი)
Doolittle — ამერიკული ალტერნატიული როკ-ჯგუფ Pixies-ის მეორე სტუდიური ალბომი. გამოვიდა 1989 წელს ლეიბლზე 4AD. ალბომის სხვადასხვა თემა, სიურრეალიზმის, ბიბლიური ძალადობის, წამების და სიკვდილის მოტივებით, კონტრასტშია პროდიუსერ გილ ნორტონის დახმარებით მიღწეულ სრულყოფილ ჟღერადობასთან. Doolittle ჯგუფის პირველი საერთაშორისო გამოცემა იყო.
სიმღერების სია
Doolittle 25-ის დამატებითი დისკები
ჩარტები
სერტიფიცირება
სქოლიო
1989 წლის ალბომები
4AD-ს ალბომები
Elektra Records-ის ალბომები
Pixies-ის ალბომები
PolyGram-ის ალბომები
ნოსირის განძი

ნოსირის განძი — კოლხური კულტურის აყვავების პერიოდის (ძვ. წ. VIII-VII სს.) არქეოლოგიური განძი. აღმოჩნდა 1929 წელს სენაკის მუნიციპალიტეტის სოფელ ნოსირში. განძი შეიცავს სპილენძის დისკოსებრ ზოდებს, შესანიშნავად გაპრიალებულ მუქი მოწითალო-ყავისფერი სარდიონის 196 ცალ სფერულ მძივს და ოქროს 14 ნივთს: სარტყლის ფირფიტოვან ფრაგმენტს, რომელზეც ლომის თავისა და წინა ფეხის რელიეფური გამოსახულებაა შერჩენილი, გავარსიან საყურესა და რომბულ საკიდს, ჭვირულ მძივებს, გველის თავით დაბოლოებული წნული სამაჯურისა და მავთულოვანი რგოლების ნატეხებს. ნოსირის განძში სპილენძის ზოდების აღმოჩენა აახლოვებს მას ბრინჯაოს ნივთების განძებთან, რომლებიც ჩვეულებრივია კოლცური კულტურისათვის. განსაკუთრებით საყურადღებოა ნოსირის განძის გავარსიანი ოქროს ნივთები, რომლებიც ძვ. წ. VIII-VI საუკუნეებში სხვა მსგავსი განძების (ჭუბურისხინჯის, ფარცხანაყანების, ცხინვალის განძები) ოქროს ნივთებთან ერთად ადრინდელი კრინის ხანის ქართულ საოქრომჭედლო სკოლის ნაწარმია. ამ სკოლამ მოუმზადა ნიადაგი ადრინდელი ანტიკური ხანის ქართულ ოქრომჭედლების აღმავლობას, რომელმაც ზენიტს ძვ. წ. V-IV საუკუნეებში მიაღწია.
ნოსირის განძი დაცულია ს. ჯანაშიას სახელობის საქართველოს სახელმწიფო მუზეუმში.
ლიტერატურა
გაგოშიძე ი., მასალები ქართული ოქრომჭედლობის ისტორიისათვის (ჩვ. წ.-მდე I ათასწლეულის I ნახევარი), «ს. ჯანაშიას სახ. საქართველოს სახელმწიფო მუზეუმის მოამბე», 1976, ტ. 32 B;
Куфтин Б. А., Археологические раскопки в Триалети, кн. 1, Тб., 1941;
საქართველოში აღმოჩენილი განძები
სენაკის მუნიციპალიტეტი
ჰაკა

ჰაკა — ახალ ზელანდიელი მაორების ტრადიციული საბრძოლო ცეკვა. ეს არის ჯგუფური ცეკვა, რიტმული ყვირილის ფონზე შესრულებული ენერგიული მოძრაობებითა და პოზირებით. ჰაკას შემსრულებლებს ეწოდებათ კაპა ჰაკა (კაპა მაორის ენაზე ნიშნავს რიგს). სიტყვა ჰაკა-ს აქვს პოლინეზიური ფუძე, და აღნიშნავს 'სიმღერის ფონზე ცეკვას'. ზოგ ენაში მას განსხვავებული მნიშვნელობა აქვს, მაგალითად ტიკოპიაზე ეწოდება საკა და ნიშნავს 'გარკვეულ სარიტუალო მოქმედებას'. ახალი ზელანდიის მორაგბეთა ეროვნული ნაკრები ჰაკას ასრულებს თამაშის წინ, რამაც ეს ცეკვა გახადა ცნობადი.
მითოლოგია
მაორის მითოლოგიის თანახმად მზის ღმერთ ტამა-ნუი-ტე-რას ჰქონდა ორი: ზაფხულის ჰინე-რაუმატი და ზამთრის ჰინე-ტაკურუა სახე. ჰაკა გამოსახავს ჰინე-რაუმატის გამოსვლას.
რესურსები ინტერნეტში
Haka – A New Zealand icon
Photo
სქოლიო
მაორი
ხორბალოს თამარის ციხე

ხორბალოს თამარის ციხე
თამარის ციხე — ციხე მდებარეობს ახმეტის მუნიციპალიტეტის სოფელ ხორბალოში. სოფლის სამხრეთ-აღმოსავლეთით, პატარა შემაღლებაზე. შემორჩენილია რიყის ქვით ნაგები ერთი სწორი კედელი (სიგრძე 7-8 მეტრი, სიმაღლე 1,7 მეტრი).
ლიტერატურა
ახმეტის მუნიციპალიტეტის ციხესიმაგრეები
ფინეთი 1992 წლის ზაფხულის ოლიმპიურ თამაშებზე

ფინეთი 1992 წლის ზაფხულის ოლიმპიურ თამაშებზე
ფინეთმა ზაფხულის ოლიმპიურ თამაშებზე მეცხრამეტედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ სხვადასხვა სინჯის 5 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1992 წლის ზაფხულის ოლიმპიურ თამაშებზე
ფინეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე